
Вторият кръг от веригата интеграционни турнири за хора с увреждания „ВОЛЯ ЗА ПОБЕДА” се  проведе на 14 август 2010 в бензиностанция OMV жк Сторгозия в град Плевен. В категория мъже  до 80 кг Марин Пейчев ("Локомотив-97" - Горна Оряховица) спечели 1-о място, като успя да надделее в зрелищен финал над Димитър Щерев ("Херкулес" - Бургас). Димитър остана на 2-о  място, след него 3-и се класира Никола Стоянов ("Марица" - Пловдив). При жените в категория  до 65 кг златния медал завоюва Хасмик Варданян ("Марица" - Пловдив), като победи на финала  Недялка Камбурова ("Родопи" - Кърджали). В по-тежката категория за жени - над 65 кг, Емилия  Стоянова ("Родопи" - Кърджали) отново спечели 1-то място, следвана от Ася Бурова ("Марица" - Пловдив) и Ана Маринова ("Марица" - Пловдив).

При мъжете в категория над 80 кг Георги Киряков (Тополовград) спечели и 2-рия кръг от турнира. На финала той победи представителя на домакините Тодор Мангъров (Плевен), който стана 2-и, а 3-и след него се класира Мариан Найденов (също от Плевен).

Третият кръг от "ВОЛЯ ЗА ПОБЕДА" се проведе в Пловдив на 28 август 2010 г. (събота), в бензиностанция "OMV-Мария Луиза" на едноименния булевард в Пловдив. На 4 септември се проведе четвъртия кръг в гр. Варна, а на 11 септември-петия в София.
От 2 до 6 септември за четвърта поредна година в гр. Девин се проведе музикално-творческият фестивал на хора с увреждания „Надмощие на духа".
Националната телевизия засне фестивала и ще излъчи филм на 3 декември, по повод Международния ден на хората с увреждания. Водещи на фестивала са Надя Обретенова и Драгомир Драганов.

Фестивалът е с международно участие и има конкурсен характер. Участниците се оценяват от професионално жури. Номинираните изпълнители ще участват в концерт, който се провежда в зала „България" на 3 декември 2010 г. и е посветен на Международния ден на хората с увреждания. Участниците бяха разделени в две възрастови категории - от 5 до 14 г. и от 15 до 35 г. Конкурсната вечер се проведе в събота от 19:30 ч. Около 40 участници от България, Русия и Италия показаха своите таланти пред професионално жури в състав:

Проф. Цветан Атанасов - декан на НМА „проф . Панчо Владигеров"

Цветелина Радева - главен редактор на програма „Хоризонт" по БНР

Петя Ненова-сътрудник към представи-телството на Европейската комисия в България

Кристина Александрова - PR на фондация „Старт"

Деси Маркова - репортер в новините на БНТ

Мими Иванова – певица
Лили Червенякова - бизнес дама

Здравко Василев - кмет на община Девин

Елена Якимова - главен редактор на в. Тази година фестивалът е организиран с подкрепата на Италианския културен институт с директор Енцио Пераро и Дома на Москва в София с директор Борис Громов.

Организатори на фестивала бяха:

Фондация „Старт";

Българска национална телевизия;

Община ДЕВИН.

Партньори бяха:

Българско национално радио

Национална музикална академия „проф.Панчо Владигеров".

Министерството на културата;

Министерство на труда и социалната политика;

Представителството на Европейската комисия в България.

ЗА ДОБРОТО И ЗА ДОСТОЙНСТВОТО НА ХОРАТА С УВРЕДЕН СЛУХ
Под този благороден девиз премина ХХІІІ отчетно-изборно събрание на пълномощниците на СГБ. 46 делегати, легитимно избрани от 8-хилядното общество на  глухите в България, разискваха с изключителна сериозност проблемите и условията, в които  днес живеят и работят глухите хора в България. Усилията и волята на ръководството на СГБ да  запази достойнството на хората с увреден слух са неимоверни. Не само защото в годините на  прехода много от изконните и заслужени предимства на глухите, дадени им от държавата, бяха лека-полека иззети. Но още повече, че правителството и днес е ангажирано само с икономическата криза, а поведението на държавните институции все не намира правилната посоказа подпомагане и окуражаване на глухите българи. Общото събрание на пълномощниците на Съюза на глухите в България прие решение за общонационално Обръщение до българския парламент и българското правителство. Текстът на Обръщението бе предложен за широко обсъждане в  районните и териториалните организации на СГБ. След обсъждането и приетите от всички глухи хора допълнения, висшият орган на СГБ, Управителният съвет както и председателят на Съюза на  глухите в България г-н Васил Панев изпратиха до ръководителите на страната, Председателя на Народното събрание г-жа Цецка Цачева и Председателя на Министерския съвет г-н Бойко Борисов  следното ОБРЪЩЕНИЕ:

ОБРЪЩЕНИЕ
ОТ ОБЩОТО СЪБРАНИЕ НА ПЪЛНОМОЩНИЦИТЕ НА СЪЮЗА НА ГЛУХИТЕ В БЪЛГАРИЯ, КОЕТО ПРОВЕДЕ СВОЯ  ПОРЕДЕН КОНГРЕС НА 28 МАЙ 2010 ГОДИНА В СОФИЯ, а на 12 юли бе нашият светъл празник – денят,  в който честваме основаването на нашата съюзна организация. Винаги на този ден сме били единни, винаги сме вдигали ръка за поздрав на всеки свой приятел и съратник! И какво  по-хубаво от това?

12 юли 2010 година бе също така очакван от нас. Колко емоции, колко приготовления,  колко трепети и радости ни донесе той. Както всяка година – ще каже някой. Не! Неповторим е всеки 12 юли за нас! И така ще бъде  докато свят светува! 

МЕЖДУНАРОДЕН КОНГРЕС ПО ОБРАЗОВАНИЕ НА ГЛУХИТЕ
От 18 до 22 юли тази година във Ванкувър, Канада, се състоя на 21-ия Международен конгрес по образование на глухите. Учени и преподаватели от водещите световни университети, колежи, училища и организации  се събраха тук, за да дискутират по текущите проблеми и бъдещите насоки за развитие на обучението на глухи и трудно чуващи ученици и студенти.

Хора с увреждания излязоха на 13.08.2010 на протест
15 представители на различни организации на хора с увреждания организираха пресконференция пред сградата на Агенцията за социално подпомагане. 

Според тях България не изпълнява ангажиментите си в Европейската година за борба с бедността и социалната изолация.
От организацията "Център за независим живот"смятат, че политиката на държавата относно социалното включване е насочена към поддържане на статуквото и не се използват европейските възможности.
Хората с увреждания са недоволни, че все още не могат да се придвижват свободно, защото средата е недостъпна и няма лична помощ. Пресконференцията представляваше и форма на протест.

Стволови клетки помагат при лечение на диабет тип 1
Специалисти от университета на Сау Паулу, Бразилия, са използвали собствени стволови клетки на пациенти при лечение на диабет тип 1, известен като инсулинозависим, съобщиха Ройтерс и Би Би Си.

Диабет тип 1 се причинява от имунната система на пациента, която унищожава произвеждащите инсулин клетки в панкреаса. В хода на изследването си специалистите предписали на 15 млади пациенти с наскоро поставена диагноза мощни имунопотискащи лекарства, за да попречат на по-нататъшното разрушаване на панкреатични клетки. След това на изследваните лица било направено преливане на стволови клетки, взети от собствената им кръв. Някои от пациентите реагирали по-бързо на лечението от други. Трайността на ефекта също била различна. Един от участниците в проучването успял да издържи без инсулинови инжекции цели 35 месеца, а четирима други - 21 месеца. Резултатите от предишни изследвания показват, че терапията със стволови клетки може да даде обещаващи резултати за лечението на диабет тип 1. Бразилските специалисти обаче подчертават, че тяхното изследване е малко и данните от него не са окончателни.

Ходене и здраве
Вашите най-добри приятели в тренировката ще бъдат: търпение, постоянство, постепенност

На финала ще ви очакват здраве и прекрасно самочувствие

Ходенето за здраве е много полезен метод за лечение и профилактика, който трябва да се усвои от всички. Веднага трябва да бъде направена уговорката, че става дума не за обикновена разходка или отиване на работа пеш, а за дозирано тренировъчно ходене, чиято цел е последователно нарастващо натоварване на всички функционални системи на организма.

За целта е необходима лека и удобна екипировка, която да съответства на сезона. Анцунгът, в съчетание с пуловер за по-студено време или тениска за по-високи температури, е като че ли най-подходящата дреха.
Нужно е да отделите по-голямо внимание на обувките. За студено и дъждовно време те трябва да покриват петата и ходилото, а в топлите дни може да се използват всякакви удобни обувки. За жените  на невисок ток. Удобните маратонки могат да се използват почти през цялата година, докато кецовете уморяват краката. Идеалното място за занятията в градски условия са парковете, градините, тихите улички. Добре е възрастните, особено страдащите от различни хронични заболявания и даже 35-40-годишните да се посъветват с лекар-природолечител. 

Няколко думи за дишането. То трябва да бъде ритмично, като издишването е два пъти по-дълго от вдишването, например на 4 крачки се вдишва и на 8 крачки се издишва, подберете сами най-подходящият ритъм. Да напомним, че вдишването и издишването стават през носа.

Темпът на ходенето е според самочувствието, но не бива да се появяват смущения в сърдечната област. Желателно е ръцете да бъдат свободни и да не се разговаря по време на ходенето.

Първата тренировка може да бъде 10-15 минути, третата – 20, петата – 30, осмата – 45, и десетата – 55-60 минути. Оттук нататък времето може да остане същото, но темпът /а следователно и разстоянието/ да нараства. Не се плашете от лошото време. Може би само през първите седмици при дъжд и вятър трябва да избирате по-леки и по-кратки маршрути.

Кога да ходим? Във всяко удобно за вас време, 1 час след храна и не по-късно от 2-3 часа преди лягане. След тренировката вземете душ или извършете мокро обтриване на тялото. Постепенно увеличавайте времето и дължината на маршрута. Не се изисква да се появи пот по челото, но лекото овлажняване е задължително. Започвайки тренировките, откажете се от ползването на асансьор, с изключение на случаите, когато носите тежки пазарски чанти. Много важно е да организирате времето си така, че занятията да бъдат всекидневни и да не пропускате тренировка. С времето ходенето ще бъде за вас приятна необходимост, както например миенето на лицето сутрин. За справка ще посочим различните темпове на ходене.

Бавен: 70-90 крачки в минути или 3-5 км/ч; 

Среден: 90-120 крачки в минута или 5-7 км/ч; 

Бърз: 120-140 крачки в минута или 7-8 км/ч. 

Нашият съвет е: не бързайте да се натоварвате още от първите дни, защото ви очаква дълги месеци и години на удоволствие. Вашите най-големи приятели в ходенето пеш са: ТЪРПЕНИЕ, ПОСТОЯНСТВО и ПОСТЕПЕННОСТ! За да стигнете безпроблемно 1 час всекидневно ходене пеш за истинско здраве. Нямате представа от колко заболявания ще се отървете веднъж завинаги.

Безрък младеж свири на пиано с крака в "Китай търси талант"

На поредното доказателство, че човешкият прогрес не познава граници, се насладиха зрителите на популярното азиатско реалити шоу „Китай търси талант. Милиони пред малкия екран и десетки в залата останаха изумени, когато 23-годишен младеж, останал без ръце още в детството си, представи уникалния си талант на пианото с... пръстите на краката си.

 
Самият Лю Вей признава, че изгубвайки горните си крайници още на десетгодишна възраст при токов удар, е предпочел вместо да оплаква съдбата си, да развие потенциала на това, което притежава. Така днес той се храни с крака, свири с крака и е категоричен, че дори и без ръце „продължава да обича и да се наслаждава на живота, както никой друг.

Независимостта на България е провъзгласена с Манифест на 22 септември (5 октомври нов стил) 1908 г. в църквата "Св. Четиридесет мъченици" в старопрестолния град Търново. Независимото Българско царство е признато от Великите сили през пролетта на 1909 г.

„ Манифест към българския народ

"По волята на незабвенния Цар Освободител, великият братски Руски народ, подпомогнат от добрите ни съседи, поданици на Негово Величество Румънския Крал, и от юначните Българи, на 19 февруарий 1878 година сломи робските вериги, що през векове оковаваха България, някога тъй велика и тъй славна. От тогава и до днес, цели тридесет години, Българският Народ, непоколебимо верен към паметта на народните дейци за своята свобода и въодушевяван от техните завети, неуморно работи за уреждането на хубавата си земя и създаде от нея под Мое ръководство и онова на о Боже почившия Княз Александър, държава, достойна да бъде равноправен член в семейството на цивилизованите народи.

Винаги миролюбив, Моят Народ днес копнее за своя културен и икономически напредък, в това направление нищо не бива да спъва България, нищо не треба да пречи за преуспяването и. Такова е желанието на Народа Ми, такава е неговата воля , да бъде според както той иска.

Българският народ и Държавният му глава не могат освен еднакво да мислят и едно да желаят. Фактически независима, държавата Ми се спъва в своя нормален и спокоен развой от едни узи, с формалното разкъсване на които ще се отстрани и настаналото охлаждение между България и Турция.

Аз и Народът Ми искрено се радваме на политическото възраждане на Турция. Тя и България , свободни и напълно независими една от друга, ще имат всички условия да създадат и уякчат приятелските си връзки и да се предадат на мирно вътрешно развитие.
Въодушевен от това свето дело и за да отговоря на държавните нужди и народното желание, с благословението на Всевишния прогласявам съединената на 6 септемврий 1885 година България за независимо Българско Царство и заедно с народа си дълбоко вярвам, че този Ми акт ще намери одобрението на Великите Сили и съчувствието на целия просветен свят.

Да живее свободна и независима България!

Да живее Българският Народ!

Издаден в древната столица Велико Търново на 22 септември 1908 год., двадесет и втората година от Моето царуване [Фердинанд] Министър Председател и Министър на Обществените Сгради, Пътищата и Съобщенията: [Ал. Малинов] Министър на Външните Работи и на Изповеданията: [Ст. Паприков] Министър на Вътрешните Работи: [М. Такев] Министър на Народното Просвещение: [Н. Мушанов] Министър на Финансите: [Ив. Салабашев] Министър на Правосъдието:[Т. Кръстев] Министър на Войната: [генерал Д. Николаев] Министър на Търговията и Земледелието: [А. Ляпчев]

Анкетьори продължават пробното преброяване
Над 18 000 души се включиха в пробното преброяване на населението. 244 души в Плевен вече се преброиха електронно. Успешно започна пробното преброяване. 50 преброители и 11 контрольори извършиха втората част на пробното преброяване. Те посетиха по домовете им и анкетираха близо 10 000 души от квартал "Сторгозия" в Плевен и жителите на село Гривица. Пробното преброяване на населението и жилищния фонд се провежда в областите Плевен, Велико Търново и Стара Загора. Анкетьорите бяха длъжни да се легитимират като самоличността им може да се проверява и чрез обаждане на единния номер за цялата страна, който бе разкрит от Националния статистически инстит 0700 16 310. Класическото преброяване продължи до 20.00 часа на 14 септември. При отказ от преброяване, предвиде-ната санкция бе глоба в размер на 60 лв.

По последни данни, 1 527 жители на Плевенска област са участвали в електронното преброяване, което приключи в 8.00.

Целта на двата пробни етапа е да бъде тестван начина на работа и методиката за провеждането на предстоящото през март 2011 год. същинско преброяване на населението на страната.

Новата кадастрална карта създава проблеми
Всеки имот в България ще има цифрова кадастрална карта до 2015 година. Процесът по цифрово заснемане започва преди 5 години като 12% от територията на страната вече е начертана. Новата карта се прави за улеснение на хората, но както често се случва у нас, вместо удобство, засега държавата създава затруднения за гражданите.
„За урбанизираните територии са рядко документитеот цифровата кадастрална карта, които съвпадат с документите от нотариалните актове по площ”, призна Александър Лазаров, изпълнителен директор на Агенцията по кадастър.

Това означава, че хиляди собственици на имоти могат да имат проблем ако решат да продават имотите си след като техните общини бъдат замерени цифрово.

„Според българското право, правото на собственост се носи от документа за собственост и се счита, че разликата между документа и реалното състояние в кадастъра е проблемът,”, каза Лазаров. 

Изходът от тази ситуация може да се намери само в съда. За съда има две хипотези за разликата - едната е, че собствениците са заграбили земя, която не е тяхна, а другата, че старите мерки не са верни.

